smcproject/ml-wiki-sentences huggingface dataset:
ഇവർ അന്യമതസ്ഥരെ ബുദ്ധമതത്തിലേക്ക് പരിവർത്തനം ചെയ്യാൻ ശ്രമിച്ചതാണ് റ്റിബെറ്റൻ ബുദ്ധമതത്തിന്റെ ഉൽഭവ കാരണം എന്ന് കരുതുന്നു.
സേന സാമ്രാജ്യത്തിന്റെ ആക്രമണത്തെ തുടർന്ന് പാലസാമ്രാജ്യം 12-ആം നൂറ്റാണ്ടോടെ ശിഥിലമായി.
ഭരണസംവിധാനം, സൈന്യം
പാലരാജഭരണകാലത്ത്, അധികാരങ്ങൾ രാജാവിൽ കേന്ദ്രീകരിച്ചിരുന്നു.
ഭരണത്തലവനും, സൈനികമേധാവിയും, നീതിനിര്വഹണത്തിന്റെ പരമാധികാരിയും രാജാവായിരുന്നു .
രാജാധികാരം പരമ്പരയായി സിദ്ധിച്ചിരുന്നു.
ഒരു പ്രധാനമന്ത്രിയടങ്ങുന്ന ഒരു സംഘം മന്ത്രിമാർ രാജാവിനെ ഭരണകാര്യങ്ങളിൽ സഹായിച്ചിരുന്നു.
മന്ത്രിമാരെ പരമ്പരയായി പ്രമുഖകുടുംബങ്ങളിൽ നിന്നാണ് നിയോഗിച്ചിരുന്നു.
അന്നത്തെ കേന്രസർക്കാരിൽ, വിവിധവകുപ്പുകളുണ്ടായിരുന്നതായും അവയ്ക്ക് വെവ്വേറെ അധികാരികൾ ഉണ്ടായിരുന്നതായും അറിയാൻ സാധിച്ചിട്ടുണ്ടെങ്കിലും കൂടുതൽ വിവരങ്ങൾ ലഭിച്ചിട്ടില്ല.
പാലസാമ്രാജ്യത്തിൽ, സമ്രാട്ടിന്റെ കീഴിലുള്ള കേന്ദ്രഭരണപ്രദേശങ്ങൾ പ്രവിശ്യകളായും (ഭുക്തികൾ) , അവ, ജില്ലകളായും (വിസയങ്ങൾ) വിഭജിച്ചിരുന്നു.
അവയുടെ ഭരണം (നീതിനിർവ്വഹണം, കരം പിരിയ്ക്കൽ മുതലായവ) യഥാക്രമം ഉപാരികകൾ എന്നും വിസയപതികൾ എന്നും വിളിച്ചിരുന്ന അധികാരികളാണ് നിർവ്വഹിച്ചിരുന്നത്.
അക്കാലത്ത്, കുറേഗ്രാമങ്ങൾ കൈവശമുണ്ടായിരുന്ന ഭോഗപതികൾ എന്നൊരു വിഭാഗം വളർന്നുവന്നു.
അവർ കാലക്രമത്തിൽ വിസയപതികളായിത്തീർന്നു.
പൊതുവെ അവരെ സാമന്തർ എന്നു വിളിച്ചുവന്നു.
സമ്രാട്ടിന്റെ നേരിട്ടുള്ള ഭരണത്തിലുള്ള പ്രദേശങ്ങൾ കൂടാതെ സാമന്തരാജ്യങ്ങളും ഉൾപ്പെട്ടിരുന്നു.
സ്വതന്ത്രമാകാൻ ശ്രമിച്ചുകൊണ്ടിരുന്ന ചില സാമന്തരാജാക്കന്മാരുമായി നിരന്തരം പടവെട്ടുകയും ചെയ്തിരുന്നു.
പ്രൗഢമായ ഒരു രാജധാനിയിലിരുന്നാണ് പാലരാജാക്കന്മാർ ഭരണം നടത്തിയിരുന്നത്.
വലിയൊരു രാജഭൃത്യ സംഘം, കൊട്ടാരത്തിലൂണ്ടായിരുന്നു.
അവർ രാജാവിനെ കാണാനെത്തുന്ന സാമന്തർ, വിദേശനയതന്ത്രപ്രതിനിധികൾ, മറ്റ് ഉദ്യോഗസ്ഥർ എന്നിവരുടെ വരവുംപോക്കും നിയന്ത്രിച്ചിരുന്നു.
കൊട്ടാരവളപ്പിൽ കാലാൾ-അശ്വസൈന്യങ്ങൾ പാർത്തിരുന്നു.
യുദ്ധത്തിൽ പിടിച്ചെടുത്ത ആനകളെയും കുതിരകളേയും അവിടെ രാജാവിന്റെ മുമ്പിൽ പ്രദർശിപ്പിച്ചിരുന്നു.
കൊട്ടാരം സംഗീതവിദഗ്ദ്ധരും നർത്തകികളും ഉള്ള ഒരു സാസ്കാരികകേന്ദ്രവും കൂടിയായിരുന്നു.
ആഘോഷവേളകളിൽ കൊട്ടാരത്തിലെ സ്ത്രീകളും പങ്കെടുത്തിരുന്നുവെന്നും അവർ മുഖം മറച്ചിരുന്നില്ലെന്നും അറബികൾ എഴുതിയിട്ടുണ്ട്.
വിപുലമായ ഒരു സൈന്യം പാലരാജാക്കന്മാർക്കുണ്ടായിരുന്നു.
കാലാൾപ്പട, അശ്വസേന, ഗജസൈന്യം എന്നിവയടങ്ങുന്ന സൈന്യമായിരുന്നു അത്.
അക്കാലത്ത് ഏറ്റവും കൂടുതൽ ആനകൾ ഉണ്ടായിരുന്നത് പാലരാജക്കന്മായിരുന്നു.
രാജാവിന്റെ അകമ്പടി 50,000 ആനകളായിരുന്നുവെന്നും സൈന്യത്തിൽ 10,000-15,000 പേർ വസ്ത്രമലക്കാൻ മാത്രമായി ഉണ്ടായിരുന്നുവെന്നും അറബിവ്യാപാരി സുലൈമാൻ രേഖപ്പെടുത്തിയിട്ടുണ്ട്.
കാലാൾപ്പടയിൽ രാജ്യത്തിന്റെ വിവിധഭാഗങ്ങളിലുള്ള സൈനികരുണ്ടായിരുന്നു.
പാലർക്ക്, ഒരു നാവികസൈന്യം ഉണ്ടായിരുന്നതായി അറിയാമെങ്കിലും അതിലെ അംഗബലം, ശേഷി എന്നീക്കാര്യങ്ങൾ വ്യക്തമല്ല.
അവലംബം ↑ ↑ 1 2 3 4 '
പാറ്റ്‍വിൻസ്വോ ദേശീയോദ്യാനം
പാറ്റ്‍വിൻസ്വോ ദേശീയോദ്യാനം ( ഫിന്നിഷ് : Patvinsuon kansallispuisto ) ഫിൻലാൻറിലെ വടക്കൻ കരേലിയ മേഖലയിൽ, ലീക്സ, ഇലോമാൻറ്സി എന്നീ മുനിസിപ്പാലിറ്റിയിലുൾപ്പെട്ടതുമായ ഒരു ദേശീയോദ്യാനമാണ്.
1982 ൽ സ്ഥാപിതമായ ഈ ദേശീയോദ്യാനത്തിൻറെ ആകെ വിസ്തൃതി 105 ചതുരശ്ര കിലോമീറ്ററാണ് (41 ചതുരശ്ര മൈൽ).
ദേശീയോദ്യാനമേഖലയിൽ ഏകദേശം 80 കിലോമീറ്റർ (50 മൈൽ) നീളത്തിൽ അടയാളപ്പെടുത്തിയ കാൽനടപ്പാതയുണ്ട്.
ദേശീയോദ്യാനത്തിൽ പായൽ നിറഞ്ഞ ചതുപ്പുനിലങ്ങൾ, വനങ്ങൾ, സ്ലാഷ്-ആൻറ് ബേൺ പ്രദേശങ്ങൾ, പ്രാചീനകാല മരങ്ങളുള്ള വനം എന്നിവ ഉൾപ്പെടുന്നു.
ദേശീയോദ്യാനത്തിൻറെ വടക്കുകിഴക്കൻ ഭാഗത്ത് സ്യൂവോമുജാർവി തടാകം സ്ഥിതിചെയ്യുന്നു.
പതേരി വളപ്പ്
മലപ്പുറം ജില്ലയിലെ ചേളാരി എന്ന പ്രദേശത്തെ ചെറിയ ഗ്രാമമാണ് പൂതേരി വളപ്പ് .
പല തരം ചരിത്രങ്ങളും ഈ ഗ്രാമത്തിന് പിന്നിലുണ്ട് 1000 ഏക്കറിന് മുകളിലുള്ള ഈ ഭൂമി കൈവശമുണ്ടായിരുന്നത് പൂതേരി അമ്മ എന്ന സ്ത്രീയുടെ കയ്യിലാണത്ര.
സ്വത്ത് തർക്കം കാരണം ഈ ഭൂമി സർക്കാർ ഏറ്റെടുത്തു.
പൂതേരി ഇല്ലം ഇപ്പോൾ ഫറോക്കിൽ സ്ഥിതി ചെയ്യുന്നുണ്ട്.
സർക്കാർ ഏറ്റെടുത്ത ഭൂമി മിച്ചഭൂമിയാക്കി സർക്കാർ പാവപ്പെട്ടവർക്ക് കൊടുത്തു.
പല മതങ്ങളിലും മറ്റുമായി 500ഓളം വീട്ടുകാർ ഇവിടെ താമസിക്കുന്നു.
മത സൗഹാർദ പരമായ ജീവിതമാണ് ഇവിടെ.
മൂന്നിയൂർ പഞ്ചായത്തിലാണ് പൂതേരിവളപ്പന്റെ സ്ഥാനം.
വയലുകളാലും കായലുകളാലും സമ്പന്നമാണ് ഇവിടം.
പത്തടിപ്പാലം മെട്രോ നിലയം
എറണാകുളം ജില്ലയിലെ പത്തടിപ്പാലത്ത് സ്ഥിതി ചെയ്യുന്ന കൊച്ചി മെട്രോ നിലയമാണ് പത്തടിപ്പാലം മെട്രോ നിലയം .
ആലുവ - തൃപ്പൂണിത്തുറ മെട്രോ പാതയിൽ കൊച്ചിൻ യൂണിവേഴ്‌സിറ്റി മെട്രോ നിലയത്തിനും ഇടപ്പള്ളി മെട്രോ നിലയത്തിനും ഇടയിലാണ് ഈ മെട്രോ നിലയം.
പതിര് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അകത്ത് അരിയില്ലാത്ത നെല്ലിനെയാണ് പതിര് എന്ന് വിളിക്കുന്നത്.
പരിചരണത്തിന്റെ പാകപ്പിഴയും കീടങ്ങളുടെ ആക്രമണവും വിത്തിന്റെ ജനിതകമായ പ്രത്യേകതകളുമാണ് പതിരുണ്ടാകുന്നതിന് കാരണം.
കൃഷിയിലെ വിളവ് കുറയാൻ പതിര് കാരണമാകുന്നു.
നെല്ലും പതിരും തിരിച്ചറിയുക എന്നൊരു പ്രയോഗം വ്യാപകമായി ഉപയോഗിക്കുന്നുണ്ട്.
തെറ്റും ശരിയും അല്ലെങ്കിൽ നല്ലതും ചീത്തയും എന്ന് അർഥം.
പാഴ് വാക്കു പറയുന്നതിനെ പതിരിനോട് ഉപമിക്കാറുണ്ട്.
പഴംഞ്ചൊല്ല് പഴംഞ്ചൊല്ലിൽ പതിരില്ല.
പോയാണ്ടിൽ പൊന്ന് വിളഞ്ഞു, ഈയാണ്ടിൽ പതിര് വിളഞ്ഞു.
പാലിൽ പിഴച്ചാൽ പതിര്.
പതിറ്റുപ്പത്ത് ഇംഗ്ലീഷ് വിലാസം https://ml.wikipedia.org/wiki/Pati%E1%B9%9F%E1%B9%9Fuppattu തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം
ചേര നാട്ടു രാജാക്കൻമാരായ പത്തുപേരെക്കുറിച്ചു രചിക്കപ്പെട്ട പത്തു പാട്ടുകൾ വീതമുള്ളതും ആകെ നൂറെണ്ണം ചേർന്നതുമായ ഒരു സമാഹാരത്തെയാണ് പത്തിരുപ്പത്ത് അഥവ പതിറ്റുപ്പത്ത് (തമിഴ്: பதிற்றுப் பத்து) എന്നു പറയുന്നത്.
പുറനാനൂറ് , അകനാനൂറ് , പതിറ്റുപ്പത്ത് , നറ്റിണൈ , ഐങ്കുറുനൂറ് , തൊൽകാപ്പിയം , കുറുംതൊകൈ, പെരുന്തൊകൈ, കലിത്തൊകൈ മുതലായവ ചേർന്നതാണ് മുഖ്യമായും സംഘസാഹിത്യം .
പതിറ്റുപ്പത്തും 'പുറംകൃതി'കളാണ്.
അതായത് സാമൂഹ്യവും രാഷ്ട്രീയവും മറ്റുമായ ബാഹ്യവിഷയങ്ങളാണ് അവയിൽ പ്രതിപാദിയ്ക്കപ്പെടുന്നത്.
പതിറ്റുപ്പത്തു, അകനാനൂറ്, പുറനാനൂറ് എന്നീ കൃതികളിൽ നിന്നും ആദിചേരരാജാക്കന്മാരെപ്പറ്റിയും അവരുടെ കാലത്തെ സാമൂഹ്യജീവിതത്തെപ്പറ്റിയും അറിയാൻ സാധിക്കും.
പതിറ്റുപ്പത് ചില ഇടങ്ങളിൽ പത്തിരുപ്പത്ത് എന്നും എഴുതിയിരിക്കുന്നതായി കാണുവാൻ സാധിക്കും.
ആദ്യ പത്തു പാട്ടുകളും അവസാന പത്തു പാട്ടുകളും ഇവയിൽ കാണാതെ പോയന്നു മറ്റുമാണ് പറയുന്നത്.
സമർപ്പിക്കപ്പെട്ട പത്തു ഭാഗങ്ങളിൽ അടങ്ങിയിരിക്കുന്നത് ചേരന്മാരെ കുറിച്ചുള്ള വിശേഷങ്ങൾ ആണ്.
2 മുതൽ 7 വരെയുള്ള ദശകങ്ങളിൽ ഇമയവരമ്പൻ രാജവംശത്തിലെ മൂന്ന് തലമുറയിലെ ഭരണാധികാരികളെക്കുറിച്ചാണ് പറയുന്നത്.
ബാക്കിയുള്ള കവിതകളിൽ ഇരുമ്പോറൈ രാജവംശത്തിലെ മൂന്ന് തലമുറയിലെ ഭരണാധികാരികളെക്കുറിച്ചും പറയുന്നു.
പതിമൂന്നാം നൂറ്റാണ്ടിലോ അതിനുശേഷമോ എഴുതിയ ഒരു വ്യാഖ്യാനമാണ് സംഘം കയ്യെഴുത്തുപ്രതികൾ എന്നാണ് കണ്ടെത്തിയ തമിഴ് പണ്ഡിതനായ യു വി സ്വാമിനാഥ അയ്യർ പറയുന്നത്.
പണ്ഡിതോചിതമായ പങ്ക് പുരാതന സ്ത്രീകൾക്ക് സ്വീകരിച്ചിരുന്നു എന്നുള്ള സൂചനകൾ ലഭിച്ചിരിക്കുന്നു എന്നാണ് ചരിത്രകാരന്മാർ പറയുന്നത്,സ്ത്രീകൾക്ക്  ദക്ഷിണ ഭാരതത്തിൽ ലഭിച്ചിരുന്ന സ്ഥാനം ഇതിൽ നിന്നും വെക്തം ആകുന്നുണ്ട്.
കവിതകൾ ഭരണാധികാരികളെയും നായകന്മാരെയും ഒരു ജീവചരിത്രത്തിന്റെ രൂപത്തിൽ പ്രശംസിക്കുന്നു, എന്നാൽ അതിന്റ കാതൽ യഥാർത്ഥ ചരിത്രത്തെ അടിസ്ഥാനമാക്കിയുള്ളതാണ്.
ശിവ, മുരുകൻ, കൊറ്റവ (ഉമ, ദുർഗ്ഗ) മുതലായ ദേവതകളെ യോദ്ധാക്കളും രാജാവും ആരാധന ചെയ്തിരുന്നു എന്ന് പരാമർശിക്കുന്നുണ്ട്.
കയ്യെഴുത്തുപ്രതികളിൽ ഉൾപ്പെടുത്തിയിരിക്കുന്ന കവിതകൾ, എപ്പിലോഗുകൾ, കൊളോഫോണുകൾ എന്നിവയും പുരാതന സംസ്കാരത്തിനും സാമൂഹ്യശാസ്ത്ര പഠനത്തിനും പ്രാധാന്യം നൽകുന്നുണ്ട്.
കവിത പഴയതും എന്നാൽ അജ്ഞാതവുമായ പൊതുവായ വാമൊഴി പാരമ്പര്യത്തെ ആശ്രയിച്ചിരിക്കുന്നു.
സംഘത്തിനു ശേഷമുള്ള കാലഘട്ടത്തിലെ  പ്രാചീന തമിഴ് ഇതിഹാസങ്ങൾ പങ്കിടുന്ന ഉറവിടങ്ങൾ അമൂല്യമായി കണക്കാക്ക പെടുന്നു.
ഇപ്പോൾ ലഭ്യമായ എട്ട് പത്തിൽ ഓരോന്നിനും പത്ത് വാക്യങ്ങൾക്ക് പൊതുവായ ഒരു ഘടനയുണ്ട്.
ഓരോ വാക്യത്തിനും ഒരു ശീർഷകമോ അടിക്കുറിപ്പോ ഉണ്ട്.
ഈ ശീർഷകം വാക്യത്തിന്റെ വാചകത്തിൽ കാണുന്ന ആകർഷകമായ വാക്യമാണ്.
ശ്ലോകത്തിന്റെ വാചകം അടിക്കുറിപ്പ് അല്ലെങ്കിൽ ശീർഷകം പിന്തുടരുന്നു.
ഓരോ വാക്യത്തിൻറെയും അവസാനത്തിൽ തമിഴ് പദമായ (തുരൈ), തമിഴ് പദം ഉപയോഗിച്ച് പരാമർശിക്കുന്ന താളം, വന്നം , മീറ്റർ ടുകു ശ്ലോക പിയാർ എന്ന് വിളിക്കുന്ന ശ്ലോകത്തിന്റെ പേരും .
ഈ തരത്തിലുള്ള വിവരങ്ങൾ ക്ലാസിക്കൽ തമിഴ് സാഹിത്യത്തിലെ മറ്റ് കൃതികളിൽ വളരെ അപൂർവമായി മാത്രമേ കാണാനാകൂ.
പാടികം എന്നറിയപ്പെടുന്ന പത്ത് വാക്യങ്ങളിൽ ഓരോന്നിന്റെയും അവസാനത്തിൽ ഒരു എപ്പിലോഗ് ഉണ്ട്.
തീം, റിഥം, മീറ്റർ,പാടികാമുകളുടെ രചയിതാക്കൾ പേരും എപ്പിലോഗുകളും ചേർത്തിരിക്കുന്നത് പിൽക്കാല തീയതിയിലാണ്, ഇത് വ്യാഖ്യാനത്തിന്റെ തീയതിയേക്കാൾ മുമ്പുള്ളതാണ്, കാരണം വാക്യങ്ങൾക്ക് പുറമെ പാടികാമുകൾക്ക് വ്യാഖ്യാതാക്കൾ വ്യാഖ്യാനങ്ങൾ നൽകിയിട്ടുണ്ട്.
ഇതും കാണുക എട്ടുത്തൊകൈ പതിനെൻ കീഴ്കണക്ക് സംഘ സാഹിത്യം അവലംബം കൂടുതൽ വായനക്ക് {{ cite book }} : Invalid | ref=harv ( help ) Mudaliyar, Singaravelu A., Apithana Cintamani, An encyclopaedia of Tamil Literature, (1931) - Reprinted by Asian Educational Services, New Delhi (1983) {{ cite book }} : Invalid | ref=harv ( help )
പതിവയ്ക്കൽ ഇംഗ്ലീഷ് വിലാസം https://ml.wikipedia.org/wiki/Layering പതിവയ്ക്കൽ
അംഗപ്രജനനമാർഗങ്ങളിൽ സാധാരണമായി പിന്തുടരുന്ന ഒരു രീതിയാണ് പതിവയ്ക്കൽ (Layering).
ചെടിയുടെ തണ്ടിൽ വേര് പിടിപ്പിച്ച് പ‍ുതിയൊര‍ു ചെടി വളർത്ത‍ുന്നതാണ് ഇത്.
സസ്യത്തിന്റെ പ്രത്യേകതയന‍ുസരിച്ച് വിവിധ രീതികളിൽ പതിവയ്ക്കൽ നടത്താറ‍ുണ്ട്.
മുന്തിരി , മുല്ല , റോസ , മാവ് , ആപ്പിൾ , പ്ലം , പിയർ എന്നിവയിലൊക്കെ പതിവയ്ക്കൽ സാധാരണയായി നടത്താം.
വായ‍ുവിൽ പതിവക്കൽ Air Layering കൂന പതിവക്കൽ *Mount Layering* പാത്തി പതിവക്കൽ Trench Layering നിരപ്പിൽ പതിവക്കൽ Simple Layering നാഗ പതിവക്കൽ Serpentine Layering വായ‍ുവിൽ പതിവക്കൽ
തെരെഞ്ഞെട‍ുത്ത ചെടിയുടെ പച്ചനിറം മാറിയ തണ്ടിൽ അതിന് ദോഷം വരാത്ത രീതിയിൽ തൊലി മാത്രം 5 സെൻറീമീറ്റർ നീളത്തിൽ ച‍ുറ്റ‍ും അടർത്തിയെടുക്കുക അതിനു ശേഷം ചാണകം ചകിരിചോറ് മുതലായവ ഉൾപ്പെട‍ുത്തിയ മിശ്രിതം ഒര‍ു പോളിത്തീൻ ഷീറ്റിൽ വെച്ച് കെട്ടിവെക്കണം.
10,15 ദിവസത്തിനുള്ളിൽ അവിടെ വേര് വളര‍ും.
വേരിന് താഴെവച്ച് തണ്ട് മ‍ുറിച്ച് ഒരു കവറിലോ, ചട്ടിയിലോ നട്ട്, അധികം വെയിൽ ഇല്ലാത്ത സ്ഥലങ്ങളിൽ സ‍ൂക്ഷിക്കാം.
ഒന്നോ രണ്ടോ മാസത്തിന‍ു ശേഷം സാധാരണ രീതിയിലേക്ക് ചെടിയെ മാറ്റി നട‍ുന്നതാണ് ഉചിതം.
Limonium dendroides എന്ന ചെടിയിലെ പതിവയ്ക്കൽ.
ഇതുകൂടി കാണുക അംഗപ്രജനനം മുകുളനം -  ബഡ്ഡിംഗ് ഒട്ടിയ്ക്കൽ - ഗ്രാഫ്റ്റിങ് അവലംബം Layering എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Information and illustrated step-by-step instructions for air layering Archived 2012-06-29 at the Wayback Machine .
പതുങ്ങൻ ചിലപ്പൻ ഇംഗ്ലീഷ് വിലാസം https://ml.wikipedia.org/wiki/Wynaad_laughingthrush
ചിലപ്പൻ കിളികളിൽ കേരളത്തിൽ കാണാനാവുന്ന ഒരിനമാണ് പതുങ്ങൻ ചിലപ്പൻ അഥവാ വയനാടൻ ചിലപ്പൻ (ഇംഗ്ലീഷ്: Wynaad Laughingthrush, ശാസ്ത്രീയനാമം: Garrulax delesserti ).
1839-ൽ കോത്തഗിരിയിൽ നിന്നും ആദ്യമായി ഈ പക്ഷിയുടെ സ്പെസിമെൻ ശേഖരിച്ച അഡോൾഫ് ഡിലസ്സർട്ടിയെ അനുസ്മരിപ്പിക്കുന്ന വിധത്തിലാണ് ശാസ്ത്രീയനാമം.
ഇവ പശ്ചിമഘട്ടത്തിൽ ഗോവക്ക് തെക്കു ഭാഗത്തെ തദ്ദേശ ഇനമാണ്.
ഇവ ഇടതൂര്ന്ന വനങ്ങളിൽ കൂട്ടമായി വലിയ ശബ്ദമുണ്ടാക്കിയാണ് സഞ്ചരിക്കുന്നത്.
എന്നാൽ ഇവയെ കാണുക എളുപ്പമല്ല.
മുകൾഭാഗം തവിട്ട് നിറത്തിലാണ് .
കഴുത്തിൽ വെള്ള നിറവും, കണ്ണിലൂടെ വീതികൂടിയ കറുത്ത നിറവുമുണ്ട് .
കട്ടിയുള്ള കൊക്കുകൾ ഇവയ്ക്കുണ്ട്..
നെഞ്ചിന് ചാരനിറവും, വയറും അടിവശവും ചെമ്പിച്ച നിറത്തിലും കാണപ്പെടുന്നു.
പതേവാരി, മധ്യപ്രദേശ് This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ഈ താളിലെ നിർദ്ദിഷ്ട പ്രശ്നം: ഘടന, ശൈലി എന്നിവ ശരിയാക്കേണ്ടതുണ്ട് .
മധ്യപ്രദേശിലെ ശിവപുരി ജില്ലയിലെ പോർരി തഹസിൽ സ്ഥിതി ചെയ്യുന്ന ഒരു ഇടത്തരം ഗ്രാമമാണ് പതേവാരി .
വില്ലേജിന്റെ പരമാധികാരി സർപഞ്ചാണ് .
2011ലെ കാനേഷുമാരി അനുസരിച്ച് ഈ ഗ്രാമത്തിൽ 565 പുരുഷന്മാരും 622 സ്ത്രീകളുമാണുള്ളത്.
വിവിധ ജോലികളിൽ വ്യാപൃതരായ 396പേരാണ് ഇവിടെയുള്ളത്.
ഇതിൽ 212 പുരുഷന്മാരും 184 സ്ത്രീകളുമാണുള്ളത്.
ജനസംഖ്യയിൽ 164 കുട്ടികളാണ് ഈ ഗ്രാമത്തിലുള്ളത്(6 വയസ് വരെയുള്ളവർ).
ജനസംഖ്യയുടെ 21.35 ശതമാനം വരുമിത്.
സാക്ഷരതാ നിരക്ക്
0.6159 ആണ് ഈ ഗ്രാമത്തിലെ സാക്ഷരതാ നിരക്ക്.
പുരുഷന്മാരുടെ സാക്ഷരതാ നിരക്ക് സ്ത്രീകളേക്കാൾ കൂടുതലാണ്.
പുരുഷ സാക്ഷതാ നിരക്ക് 0.82110.3952ഉം സ്ത്രീകളുടേത് 39.52 %
മാത്രമാണ് ജോലിക്കാർ
പത്തടിപ്പാലം
കേരളത്തിലെ എറണാകുളം ജില്ലയിലെ ഇടപ്പള്ളിക്കടുത്തുള്ള ഒരു പ്രദേശമാണ് പത്തടിപ്പാലം .
കിൻഡർ മൾട്ടിസ്‌പെഷ്യാലിറ്റി ആശുപത്രിയും, കിൻഡർ വിമെൻസ് ചിൽഡ്രൻസ് ആശുപത്രിയും കൂടാതെ കേരള മ്യൂസിയം ഇവിടെ സ്ഥിതിചെയ്യുന്നു.
പത്തടിപ്പാലം മെട്രോ സ്റ്റേഷനും ഇവിടെയുണ്ട്.
നീയോ ഞാനോ ഇംഗ്ലീഷ് വിലാസം https://ml.wikipedia.org/wiki/Neeyo_Njaano
പി. ചന്ദ്രകുമാർ സംവിധാനം ചെയ്ത് എം. മണി നിർമ്മിച്ച 1979-ലെ ഇന്ത്യൻ മലയാളം ചിത്രമാണ് നീയോ ഞാനോ .
എം.ജി. സോമൻ , സുകുമാരൻ , അംബിക എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിന് സംഗീതം നൽകിയിരിക്കുന്നത് ശ്യാമാണ് .
സത്യൻ അന്തിക്കാട് പാട്ടുകളെഴുതി.
വസന്തകുമാർ കാമറ ചലിപ്പിച്ച ആദ്യ ചലച്ചിത്രമാണിത്.
താരം വേഷം 1 എം ജി സോമൻ ദാമു 2 അംബിക ഗീത 3 സുകുമാരൻ പ്രസാദ് 4 കൊട്ടാരക്കര ശ്രീധരൻ നായർ മായാണ്ടി 5 ശങ്കരാടി ഗോവിന്ദസ്വാമി ഗൗണ്ടർ 6 പറവൂർ ഭരതൻ ശങ്കരപ്പിള്ള 7 ജഗതി ശ്രീകുമാർ കാലൻ മുത്തു 8 മീന അക്ക 9 [[]പുഷ്പ] ശാന്ത 10 നൂഹു 11 ആര്യാട് ഗോപാലകൃഷ്ണൻ 12 പ്രിയ രാക്കമ്മ 13 ശാന്തി 14 ആർ വി എസ് നായർ 15 രാജമ്മ പോത്തൻ 16 റൂബൻ ഗാനങ്ങൾ വരികൾ: സത്യൻ അന്തിക്കാട് ഈണം: ശ്യാം നമ്പർ.
പാട്ട് പാട്ടുകാർ രാഗം 1 കാടുപൂത്തത്ത് എസ്. ജാനകി 2 ഏതോ ഒരു പൊൻകിനാവായ് കെ.ജെ. യേശുദാസ് 3 താമരപ്പൂങ്കാറ്റുപോലെ പി. ജയചന്ദ്രൻ , കൗസല്യ 4 തേൻമുല്ലപ്പൂവേ എസ്. ജാനകി
== അവലംബം == പുറംകണ്ണികൾ നീയോ ഞാനോ (1979) ഇന്റർനെറ്റ് മൂവി ഡാറ്റാബേസിൽ
നീന സ്റ്റാർ ബ്രൗൺവാൾഡ്
നീന സ്റ്റാർ ബ്രൗൺവാൾഡ് (1928-1992) ഒരു അമേരിക്കൻ തൊറാസിക് സർജനും മെഡിക്കൽ ഗവേഷകയും ആയിരുന്നു.
ഇംഗ്ലീഷ്: Nina Starr Braunwald .
അവർ ഹൃദയം തുറന്ന ശസ്ത്രക്രിയ നടത്തിയ ആദ്യത്തെ സ്ത്രീകളിൽ ഒരാളായിരുന്നു.
അമേരിക്കൻ ബോർഡ് ഓഫ് തൊറാസിക് സർജറി സാക്ഷ്യപ്പെടുത്തിയ ആദ്യത്തെ വനിതയും അമേരിക്കൻ അസോസിയേഷൻ ഫോർ തൊറാസിക് സർജറിയിലേക്ക് തിരഞ്ഞെടുക്കപ്പെട്ട ആദ്യ വനിതയും കൂടിയായിരുന്നു അവർ.
1960-ൽ, 32-ആം വയസ്സിൽ, അവർ യുഎസ് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (NIH) ഓപ്പറേറ്റീവ് ടീമിനെ നയിച്ചു, അത് അവൾ രൂപകൽപ്പന ചെയ്തതും ഉണ്ടാക്കിയതുമായ ആദ്യത്തെ വിജയകരമായ കൃത്രിമ മിട്രൽ ഹ്യൂമൻ ഹാർട്ട് വാൽവ് മാറ്റിസ്ഥാപിച്ചു.
NIH, യൂണിവേഴ്സിറ്റി ഓഫ് കാലിഫോർണിയ, സാൻ ഡീഗോ, ഹാർവാർഡ് മെഡിക്കൽ സ്കൂൾ, ബ്രിഗാം ആൻഡ് വിമൻസ് ഹോസ്പിറ്റൽ എന്നിവിടങ്ങളിലെ പ്രമുഖ നിയമനങ്ങൾ ഉൾപ്പെടുന്ന ഒരു കരിയറിന് ശേഷം 1992 ഓഗസ്റ്റിൽ മസാച്യുസെറ്റ്സിലെ വെസ്റ്റണിൽ വച്ച് അവർ മരിച്ചു.
നീനാപ്രസാദ്
ഡോ. നീനാപ്രസാദ് കേരളത്തിലെ പ്രശസ്ത നർത്തകിയും നൃത്താധ്യാപികയും നൃത്തഗവേഷകയുമാണ്.
മോഹിനിയാട്ടം , ഭരതനാട്യം തുടങ്ങിയ നടനശാഖകളിൽ അന്തർദേശീയതലത്തിൽത്തന്നെ ശ്രദ്ധേയയായ നർത്തകിയാണ് ഇവർ.
നൃത്തപഠനം
1971 മേയ് 4-ന് തിരുവനന്തപുരത്ത് ഭാസ്കർപ്രസാദിന്റെയും ഇന്ദിരയുടെയും മകളായി ജനിച്ചു .
ചെറുപ്പത്തിലേ മോഹിനിയാട്ടം, ഭരതനാട്യം, കഥകളി തുടങ്ങിയ നൃത്തശാഖകളിൽ സമർപ്പിതപഠനം നിർവഹിച്ചു.
സ്കൂൾ പഠനകാലത്തുതന്നെ മികച്ച നൃത്താവതരണങ്ങളാൽ ശ്രദ്ധിക്കപ്പെട്ടു തുടങ്ങിയ ഇവർ 1989, 90, 91 വർഷങ്ങളിൽ കേരള യൂണിവേഴ്സിറ്റി കലാതിലകം എന്ന നിലയിൽ പ്രശസ്തയായി.
ഇംഗ്ലീഷ് സാഹിത്യത്തിൽ എം.എ. ബിരുദമെടുത്തിട്ടുണ്ട്.
കൊൽക്കത്തയിലെ രബീന്ദ്രഭാരതി സർവകലാശാലയിൽ നിന്നും ദ് കൺസപ്റ്റ്സ് ഒഫ് ലാസ്യ ആൻഡ് താണ്ഡവ ഇൻ ദ് ക്ലാസ്സിക്കൽ ഡാൻസസ് ഒഫ് സൌത്ത്ഇന്ത്യ-എ ഡീറ്റെയിൽഡ് സ്റ്റഡി എന്ന വിഷയത്തിൽ പിഎച്ച്.
ദക്ഷിണേന്ത്യയിൽ നിന്ന് നൃത്തത്തിൽ ആദ്യമായി പിഎച്ച്.
ഡി. നേടിയ വ്യക്തി എന്ന ബഹുമതിക്ക് ഇതവരെ അർഹയാക്കി.
എ.എച്ച്.ആർ.ബി. റിസർച്ച് സെന്റർ ഫോർ ക്രോസ് കൾച്ചറൽ മ്യൂസിക് ആൻഡ് ഡാൻസ് പെർഫോർമൻസസിൽ നിന്നും (യൂണിവേഴ്സിറ്റി ഒഫ് സറേ-യു.കെ.) പോസ്റ്റ് കൊളോണിയൽ ഐഡന്റിറ്റി കൺസ്ട്രക്ഷൻ എന്ന വിഷയത്തിൽ പോസ്റ്റ് ഡോക്ടറൽ ഗവേഷണം ചെയ്തു വരുന്നു.
സുനിൽ സി കുര്യൻ ആണ് ഭർത്താവ്.
അക്കാദമിക് തലത്തിൽ ബിരുദങ്ങൾ നേടുന്നതിനിടയിലും നൃത്തപഠനത്തിന് ഇവർ പ്രമുഖമായ സ്ഥാനം നൽകി.
മോഹിനിയാട്ടത്തിൽ കലാമണ്ഡലം സുഗന്ധിയുടെ കീഴിൽ 8 വർഷവും കലാമണ്ഡലം ക്ഷേമാവതിയുടെ കീഴിൽ 3 വർഷവും ഭരതനാട്യത്തിൽ പദ്മശ്രീ അഡ്യാർ ലക്ഷ്മണനോടൊപ്പം 11 വർഷവും കുച്ചിപ്പുടിയിൽ പദ്മഭൂഷൻ വെമ്പട്ടി ചിന്നസത്യത്തോടൊപ്പം 12 വർഷവും കഥകളിയിൽ വെമ്പായം അപ്പുക്കുട്ടൻ നായരോടൊപ്പം 10 വർഷവും സമാന്തരമായിത്തന്നെ നൃത്താഭ്യസനം നടത്തിയിട്ടുണ്ട്.
ഇന്ത്യയിലും വിദേശരാജ്യങ്ങളിലുമായി ഒട്ടനവധി നൃത്താവതരണങ്ങൾ നടത്തിയ ഇവർ ഇന്ന് അന്തർദേശീയ തലത്തിൽത്തന്നെ ശ്രദ്ധേയയായ ഒരു കേരളീയ നർത്തകിയാണ്.
1995-ൽ തിരുവനന്തപുരത്ത് ഭരതാഞ്ജലി (ഭരതാഞ്ജലി അക്കാദമി ഒഫ് ഇന്ത്യൻ ഡാൻസസ്) എന്ന നൃത്തവിദ്യാലയം സ്ഥാപിച്ചു.
2003-ൽ സൗഗന്ധിക സെന്റർ ഫോർ മോഹിനിയാട്ടം എന്ന പേരിൽ ചെന്നൈയിലും ഒരു നൃത്തകലാലയം സ്ഥാപിച്ചിട്ടുണ്ട്.
നൃത്താവതരണരീതി
വ്യക്തിഗത അവതരണങ്ങളിലും സംഘാവതരണങ്ങളിലും ഒരുപോലെ മൗലികമുദ്ര പതിപ്പിച്ചിട്ടുള്ള നർത്തികിയാണ് നീനാപ്രസാദ്.
മോഹിനിയാട്ടത്തിലെ ചൊൽക്കെട്ടുകൾ, പദങ്ങൾ , തില്ലാനകൾ എന്നിവ അതിന്റെ ശുദ്ധവും സാത്വികവുമായ ചാരുതയിൽ അരങ്ങത്തവതരിപ്പിക്കുന്നതിൽ ഇവർ മികവു പ്രകടിപ്പിച്ചിട്ടുണ്ട്.
ക്ലാസ്സിക്കൽ ശൈലിയിൽ പദമൂന്നിനിന്നുകൊണ്ടുതന്നെ സമകാലികമായ ഒരു സൗന്ദര്യാനുഭവം നൃത്തവേദിക്ക് പകരാനും ഇവർക്ക് കഴിഞ്ഞിട്ടുണ്ട്.
ഭരതനാട്യത്തിലും കുച്ചിപ്പുഡിയിലുമുള്ള ചിട്ടയാർന്ന അഭ്യസനത്തെ തുടർന്ന് മൂഹിനിയാട്ടത്തിലെത്തി ചേന്നതുകൊണ്ട് നൃത്തങ്ങൾക്ക് വ്യാകരമ്പരമായ സൗന്ദര്യാനുഭവം കൂടുതൽ തെളിഞ്ഞു കാണുന്നു.
കർണാടകസംഗീതത്തിന്റെയും താളക്കെട്ടുകളുടെയും സാങ്കേതികാംശങ്ങളെ നീനാപ്രസാദ് തന്റെ നൃത്താവതരണങ്ങളിൽ മോഹിനിയാട്ടത്തിലേക്ക് ഇണക്കിച്ചേർത്തിട്ടുണ്ട്.
ഓരോ അവതരണവും പണ്ഡിതോചിതമായ ആസ്വാദനത്തിന് ഇണങ്ങുംവിധം പ്രൗഢമായിരിക്കുമ്പോഴും അത് ജനകീയമായ ഒരു മാനം പുലർത്തുന്നതിൽ വിജയിച്ചിട്ടുണ്ട്.
പ്രധാന വ്യക്തിഗത അവതരണങ്ങൾ കൃഷ്ണഭക്തി ( രാധ , യശോധ, മീര എന്നിവരുടെ കാഴ്ചപ്പാടിൽ), അമ്രപാലി, ശകുന്തള, ഊർമിള,ദ്രൗപദി തുടങ്ങിയവയാണ്.
സംഘാവതരണങ്ങളിൽ ശ്രദ്ധേയം തൌര്യത്രികം, സീതായനം,സഖ്യം, പൊൻപുലരി, കണികാണുംനേരം, കാവ്യനർത്തകി എന്നിവയാണ്.
വിദേശപര്യടനം
പോർച്ചുഗലിലെ ഇവോറാ ഫെസ്റ്റിവൽ തുടങ്ങി പാരിസ് , സ്വിറ്റ്സർലണ്ട് , ബോൺ, കൊളോൺ, ഫ്രാങ്ഫർട്ട് എന്നിവിടങ്ങളിൽ നൃത്താവതരണങ്ങൾ നടത്തിയിട്ടുണ്ട്.
ഇന്ത്യയിലെ അവതരണങ്ങളിൽ പ്രധാനപ്പെട്ടവ ഇവയാണ്: ലഖ്നൗ നൃത്തസംഘം ഫെസ്റ്റിവൽ, മാമല്ലപുരം ഡാൻസ് ഫെസ്റ്റിവൽ, എല്ലോറ ഡാൻസ് ഫെസ്റ്റിവൽ, നിശാഗന്ധി നൃത്തോത്സവം, സ്വരലയ നൃത്തോത്സവം, കാളിദാസോത്സവം.
ഇതിനു പുറമേ മുംബൈ , ചെന്നൈ , തിരുവനന്തപുരം , ഭോപ്പാൽ , പാലക്കാട് , നാഗ്പൂർ , ബാംഗ്ലൂർ , ജയ്പൂർ , അഹമ്മദാബാദ് , കൊൽക്കത്ത , ഡൽഹി എന്നിവിടങ്ങളിലെല്ലാം ഇവരുടെ നൃത്താവതരണങ്ങൾ നടന്നിട്ടുണ്ട്.
കേരള കലാമണ്ഡലം ഭരണസമിതി അംഗം, കേരള യൂണിവേഴ്സിറ്റി സെനറ്റ് അംഗം എന്നീ നിലകളിലും സ്തുത്യർഹമായ സേവനമനുഷ്ഠിച്ചുവരുന്നു.
മോഹിനിയാട്ടത്തിൽ കേന്ദ്ര സാംസ്കാരിക വകുപ്പിന്റെ ജൂനിയർ ഫെല്ലോഷിപ്പും സീനിയർ ഫെല്ലോഷിപ്പും ലഭിച്ചിട്ടുണ്ട്.
ഭരതനാട്യത്തിൽ സീനിയർ ഫെല്ലോഷിപ്പ് നേടുകയുമുണ്ടായി.
പുറത്തേക്കുള്ള കണ്ണികൾ http://www.neenaprasad.com/ http://www.neenaprasad.com/bharatanjali.html Archived 2010-07-16 at the Wayback Machine .
http://www.neenaprasad.com/acadamic.html Archived 2012-08-05 at the Wayback Machine .
http://www.livemint.com/2008/07/15154524/Neena-Prasad-joins-Morgan-Stan.html http://nrityabharati.in/?page_id=516 Archived 2016-03-04 at the Wayback Machine .
വീഡിയോ http://www.neenaprasad.com/acadamic.html Archived 2012-08-05 at the Wayback Machine .
http://www.youtube.com/watch?v=lsmPVJBx2ps കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നീനാപ്രസാദ്, ഡോ. (1971 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നീന്തൽക്കുളം
നീന്തൽക്കുളം(Swimming Pool), കൃത്രിമ കുളം അല്ലെങ്കിൽ പൂൾ ലളിതമായി കൃത്രിമമായി നിർമ്മിച്ച കുളം എന്നതാണ്.
നീന്തൽ അല്ലെങ്കിൽ മറ്റ് ഒഴിവുസമയങ്ങളിൽ ആസ്വദിക്കുവാൻ വേണ്ടി വെള്ളം കെട്ടി നിർത്തുവാൻ പ്രാപ്തമാക്കുന്നതിന് രൂപകൽപ്പന ചെയ്ത ഒരു ഘടനയാണ്.
കുളങ്ങൾ‌ ഭൂനിരപ്പിൽ നിന്ന് താഴത്തേക്ക് അല്ലെങ്കിൽ മുകളിലേക്ക് നിർമ്മിക്കാൻ‌ കഴിയും മാത്രമല്ല സ്വതന്ത്ര നിർ‌മ്മാണമെന്നോ അല്ലെങ്കിൽ‌ കെട്ടിടത്തിൻറെയോ മറ്റ് വലിയ ഘടനയുടെയോ ഭാഗമായി നിർമിക്കാനും കഴിയും.
കൂടാതെ സമുദ്രത്തിലൂടെ സഞ്ചരിക്കുന്ന ആഡംബര യാത്രകപ്പലുകളിലുമുള്ള ഒരു പൊതു സവിശേഷത കൂടിയാണിത്.
കോൺക്രീറ്റ്, പ്രകൃതിദത്ത കല്ല്, ലോഹം, പ്ലാസ്റ്റിക് അല്ലെങ്കിൽ ഫൈബർഗ്ലാസ് പോലുള്ള വസ്തുക്കളിൽ നിന്നാണ് ഭൂനിരപ്പിൽ നിന്ന് താഴയുളള പൂളുകൾ സാധാരണയായി നിർമ്മിച്ചിരിക്കുന്നത്, അവ ഇഷ്ടാനുസൃത വലുപ്പത്തിലും ആകൃതിയിലും അല്ലെങ്കിൽ സ്റ്റാൻഡേർഡ് വലുപ്പത്തിൽ നിർമ്മിക്കാവുന്നതുമാണ്, അതിൽ ഏറ്റവും വലുത് ഒളിമ്പിക് വലുപ്പത്തിലുള്ള നീന്തൽകുളം ആണ്.
പല ഹെൽത്ത് ക്ലബ്ബുകൾ, ഫിറ്റ്നസ് സെന്ററുകൾ, സ്വകാര്യ ക്ലബ്ബുകൾ എന്നിവ വ്യായാമത്തിനോ വിനോദത്തിനോ വേണ്ടി ഉപയോഗിക്കുന്ന നീന്തൽക്കുളം.
പല പട്ടണങ്ങളിലും നഗരങ്ങളിലും പൊതു നീന്തൽക്കുളങ്ങൾ കാണാൻ കഴിയും.
പല ഹോട്ടലുകളിലും അതിഥികൾക്ക് അവരുടെ ഒഴിവുസമയങ്ങളിൽ ഉപയോഗിക്കാൻ കുളങ്ങൾ ലഭ്യമാണ്.
ഹൈസ്കൂളുകളും യൂണിവേഴ്സിറ്റികളും പോലുള്ള വിദ്യാഭ്യാസ സ്ഥാപനങ്ങളിൽ ആരോഗ്യം വിദ്യാഭ്യാസ ക്ലാസുകൾ, വിനോദ പ്രവർത്തനങ്ങൾ, വിനോദം, നീന്തൽ ടീമുകൾ പോലുള്ള മത്സര അത്‌ലറ്റിക്സ് നീന്തൽക്കുളങ്ങളുണ്ട്.
ഹോട്ട് ട്യൂബ്കളും (Hot Tube) സ്പാകളും (Spa) ചൂടുവെള്ളം നിറച്ച കുളങ്ങളാണ്, ഇത് വിശ്രമത്തിനും ജലചികിത്സയ്ക്കും ഉപയോഗിക്കുന്നു.
ഹോട്ടലുകളിലും ഹെൽത്ത് ക്ലബ്ബുകളിലും ഇവ സാധാരണമാണ്, മാത്രമല്ല പല സ്വകാര്യ വീടുകളിലും ഇത് കാണാം.
ഡൈവിംഗ്, പ്രത്യേക വാട്ടർ സ്പോർട്സ്, ഫിസിക്കൽ തെറാപ്പി, കൂടാതെ ലൈഫ് ഗാർഡുകൾ, ബഹിരാകാശയാത്രികർ എന്നിവരുടെ പരിശീലനത്തിനും പ്രത്യേക നീന്തൽക്കുളങ്ങൾ ഉപയോഗിക്കുന്നു.
നീന്തൽക്കുളങ്ങൾ ചൂട് അല്ലെങ്കിൽ തണുപ്പ് നൽകുന്നു.
ബിസി മൂന്നാം സഹസ്രാബ്ദത്തിൽ കുഴിച്ച ഇന്നത്തെ പാക്കിസ്ഥാനിലെ മൊഹൻജോ-ദാരോയുടെ സ്ഥലത്തെ "ഗ്രേറ്റ് ബാത്ത്" ആദ്യത്തെ നീന്തൽക്കുളമായിരുന്നു.
ഈ കുളം 12 മുതൽ 7 മീറ്റർ വരെ (39 മുതൽ 23 അടി വരെ), ഇഷ്ടികകൾ കൊണ്ടും ടാർ അധിഷ്ഠിത സീലാന്റ് കൊണ്ടും നിർമ്മിച്ചത്.
പുരാതന ഗ്രീക്കുകാരും റോമാക്കാരും പാലസ്ട്രകളിൽ അത്‌ലറ്റിക് പരിശീലനത്തിനും ഗെയിമുകൾക്കും സൈനിക വ്യായാമങ്ങൾക്കുമായി കൃത്രിമ കുളങ്ങൾ നിർമ്മിച്ചു.
റോമൻ ചക്രവർത്തിമാർക്ക് സ്വകാര്യ നീന്തൽക്കുളങ്ങളുണ്ടായിരുന്നു, അതിൽ മത്സ്യവും സൂക്ഷിച്ചിരുന്നു, അതിനാൽ പൂൾ എന്നത് പദങ്ങളിലൊന്ന് പിസ്കിന എന്നായിരുന്നു.
റോമിലെ എസ്‌ക്വിലൈൻ കുന്നിലെ തോട്ടങ്ങളിൽ ഗായസ് മസെനാസ് ആദ്യമായി ചൂടാക്കിയ നീന്തൽക്കുളം നിർമ്മിച്ചു, ഇത് ബിസി 38 നും 8 നും ഇടയിലാണ്.
അഗസ്റ്റസിന്റെ സമ്പന്നമായ സാമ്രാജ്യത്വ ഉപദേഷ്ടാവായിരുന്നു ഗായസ് മസെനാസ്, കലയുടെ ആദ്യ രക്ഷാധികാരികളിൽ ഒരാളായി അദ്ദേഹം കണക്കാക്കപ്പെട്ടു.
പുരാതന സിംഹളന്മാർ ബിസി നാലാം നൂറ്റാണ്ടിൽ ശ്രീലങ്കയിലെ അനുരാധപുര രാജ്യത്തിൽ "കുട്ടം പോകുന" എന്ന പേരിൽ ഒരു കൂട്ടം കുളങ്ങൾ നിർമ്മിച്ചു.
പടികൾ, പങ്കലകൾ അല്ലെങ്കിൽ സമൃദ്ധമായ കലങ്ങൾ, സ്ക്രോൾ ഡിസൈൻ എന്നിവ ഉപയോഗിച്ച് അവ അലങ്കരിച്ചിരുന്നു.
പത്തൊൻപതാം നൂറ്റാണ്ടിന്റെ മധ്യത്തിൽ ബ്രിട്ടനിൽ നീന്തൽക്കുളങ്ങൾ പ്രചാരത്തിലായി.
1837 ൽ തന്നെ ഇംഗ്ലണ്ടിലെ ലണ്ടനിൽ ഡൈവിംഗ് ബോർഡുകളുള്ള ആറ് ഇൻഡോർ പൂളുകൾ നിലവിലുണ്ടായിരുന്നു.
കെന്റിലെ മൈഡ്‌സ്റ്റോണിലെ മൈഡ്‌സ്റ്റോൺ നീന്തൽ ക്ലബ് ബ്രിട്ടനിലെ ഏറ്റവും പഴക്കം ചെന്ന നീന്തൽ ക്ലബ്ബാണെന്ന് വിശ്വസിക്കപ്പെടുന്നു.
മെഡ്‌വേ നദിയിൽ മുങ്ങിമരിക്കുന്നതിനെക്കുറിച്ചുള്ള ആശങ്കകൾക്ക് മറുപടിയായാണ് 1844 ൽ ഇത് രൂപീകരിച്ചത്, പ്രത്യേകിച്ചും രക്ഷാപ്രവർത്തകർ പലപ്പോഴും മുങ്ങിമരിക്കുമെന്നതിനാൽ അവർക്ക് സുരക്ഷിതത്വത്തിലേക്ക് നീന്താൻ കഴിയില്ല.
ക്ലബ് മെഡ്‌വേ നദിയിൽ നീന്താൻ ഉപയോഗിച്ചിരുന്നു, കൂടാതെ റേസുകൾ, ഡൈവിംഗ് മത്സരങ്ങൾ, വാട്ടർ പോളോ മത്സരങ്ങൾ എന്നിവ നടത്താറുണ്ടായിരുന്നു.
സൗത്ത് ഈസ്റ്റ് ഗസറ്റ് 1844 ജൂലൈയിൽ ഒരു ജല പ്രഭാതഭക്ഷണ വിരുന്ന് റിപ്പോർട്ട് ചെയ്തു.
നദിയിലെ ഒരു ഫ്ലോട്ടിംഗ് റാഫ്റ്റിൽ കോഫിയും ബിസ്കറ്റും വിളമ്പി.
അമേച്വർ നീന്തൽ അസോസിയേഷൻ 1869 ൽ ഇംഗ്ലണ്ടിൽ സ്ഥാപിച്ചു.
1909 ൽ ഓക്സ്ഫോർഡ് നീന്തൽ ക്ലബ്.
അതിനാൽ, കുളിക്കുന്നവർ ക്രമേണ നീന്തൽക്കാരായി, കുളിക്കുന്ന കുളങ്ങൾ നീന്തൽക്കുളങ്ങളായി മാറി.1939 ൽ ഓക്സ്ഫോർഡ് Temple Cowleyയിൽ ആദ്യത്തെ പൊതു ഇൻഡോർ പൂൾ സൃഷ്ടിച്ചു.
ആധുനിക ഒളിമ്പിക് ഗെയിംസ് 1896 ൽ ആരംഭിച്ചു, അതിൽ നീന്തൽ മൽസരങ്ങളും ഉൾപ്പെടുന്നു, അതിനുശേഷം നീന്തൽക്കുളങ്ങളുടെ ജനപ്രീതി വ്യാപിക്കാൻ തുടങ്ങി.
യു‌എസിൽ‌, ലോകത്തിലെ ആദ്യത്തെ ആധുനിക ആധുനിക സ്വിമ്മിംഗ് പൂളുകളിലൊന്നാണ് റാക്കറ്റ് ക്ലബ് ഓഫ് ഫിലാഡൽ‌ഫിയ ക്ലബ് ഹൗസ് (1907).
1906 ൽ വൈറ്റ് സ്റ്റാർ ലൈൻ  കമ്പനിയുടെ അഡ്രിയാറ്റിക് എന്ന കപ്പലിൽ ആദ്യത്തെ നീന്തൽക്കുളം സ്ഥാപിച്ചു.
അമേരിക്കയിലെ അറിയപ്പെടുന്ന ഏറ്റവും പഴക്കം ചെന്ന പൊതു നീന്തൽക്കുളം അണ്ടർവുഡ് പൂൾ സ്ഥിതി ചെയ്യുന്നത് മസാച്യുസെറ്റ്സിലെ ബെൽമോണ്ടിലാണ്.
ഒന്നാം ലോകമഹായുദ്ധത്തെത്തുടർന്ന് മത്സര നീന്തലിനോടുള്ള താൽപര്യം വർദ്ധിച്ചു.
നിലവാരം മെച്ചപ്പെടുകയും പരിശീലനം അനിവാര്യമാവുകയും ചെയ്തു.
രണ്ടാം ലോകമഹായുദ്ധത്തിനുശേഷം ഹോം സ്വിമ്മിംഗ് പൂളുകൾ അമേരിക്കയിൽ പ്രചാരത്തിലായി.
ഹോളിവുഡ് ചിത്രങ്ങളായ എസ്ഥർ വില്യംസിന്റെ മില്യൺ ഡോളർ മെർമെയ്ഡ് നീന്തൽ കായിക വിനോദങ്ങൾക്ക് നൽകിയ പ്രചാരണം ഒരു ഹോം പൂളിനെ അഭികാമ്യമായ സ്റ്റാറ്റസ് ചിഹ്നമാക്കി മാറ്റി.
50 വർഷത്തിനുശേഷം, വീട് അല്ലെങ്കിൽ റെസിഡൻഷ്യൽ നീന്തൽക്കുളം ഒരു സാധാരണ കാഴ്ചയാണ്.
ചില രാജ്യങ്ങളിൽ നീന്തൽക്കുളം വ്യവസായം വളർന്നു വരുന്നു.
ലോക റെക്കോർഡുകൾ
ഗിന്നസ് റെക്കോർഡ്  പ്രകാരം, ലോകത്തിലെ ഏറ്റവും വലിയ നീന്തൽക്കുളം ചിലിയിലെ അൽഗാരോബോയിലെ സാൻ അൽഫോൻസോ ഡെൽ മാർ സീവാട്ടർ പൂളാണ്.
1,013 മീറ്റർ (3,323 അടി) നീളവും 8 ഹെക്ടർ (20 ഏക്കർ) വിസ്തീർണ്ണവുമുണ്ട്.
അതിന്റെ ഏറ്റവും ആഴത്തിൽ 3.5 മീറ്റർ (11 അടി) ആഴമുണ്ട്.
2006 ഡിസംബറിൽ ഇത് പൂർത്തിയായി.
വടക്കേ അമേരിക്കയിലെ ഏറ്റവും വലിയ ഇൻഡോർ വേവ് പൂൾ വെസ്റ്റ് എഡ്മണ്ടൻ മാളിലാണ്, ഏറ്റവും വലിയ ഇൻഡോർ പൂൾ ഹ്യൂസ്റ്റണിലെ നാസ ജെ‌എസ്‌സിയിലെ സോണി കാർട്ടർ പരിശീലന കേന്ദ്രത്തിലെ ന്യൂട്രൽ ബൂയൻസി ലാബിലാണ്.
2014 ൽ, ഇറ്റലിയിലെ പാദുവയിലെ ടെർമെ മില്ലെപിനി ഹോട്ടലിലെ വൈ -40 നീന്തൽക്കുളം 42.15 മീറ്റർ (138.3 അടി) ഉയരത്തിലുള്ള ഇൻഡോർ പൂളായി മാറി, ഇത് ഗിന്നസ് ബുക്ക് ഓഫ് വേൾഡ് റെക്കോർഡ്സ് സാക്ഷ്യപ്പെടുത്തി ബ്രസ്സൽസിന് സമീപമുള്ള വിനോദ വിനോദ ഡൈവിംഗ് സെന്റർ നെമോ 33  , 2004 മെയ് മുതൽ 2014 ജൂണിൽ Y-40 പൂർത്തിയാകുന്നതുവരെ ബെൽജിയം മുമ്പ് (34.5 മീറ്റർ (113 അടി)) റെക്കോർഡ് സ്വന്തമാക്കിയിരുന്നു.
അമേരിക്കൻ ഐക്യനാടുകളിലെ ഏറ്റവും വലിയ ചൂടായ ഔട്ട്ഡോർ നീന്തൽക്കുളമായിരുന്നു സാൻ ഫ്രാൻസിസ്കോയിലെ ഫ്ലെഷാക്കർ പൂൾ.
1925 ഏപ്രിൽ 23 ന് തുറന്ന ഇത് 1,000 മുതൽ 150 അടി വരെ (300 മുതൽ 50 മീറ്റർ വരെ) അളന്നു, അത്രയും വലുതായതിനാൽ ലൈഫ് ഗാർഡുകൾക്ക് പട്രോളിംഗിന് കയാക്കുകൾ ആവശ്യമാണ്.
കുറഞ്ഞ രക്ഷാകർതൃത്വം കാരണം 1971 ൽ ഇത് അടച്ചു.
യൂറോപ്പിൽ, ഏറ്റവും വലിയ നീന്തൽക്കുളം 1934 ൽ എൽബ്ലോഗിൽ (പോളണ്ട്) തുറന്നു, ഇത് 33,500 ചതുരശ്ര മീറ്റർ (361,000 ചതുരശ്ര അടി) വിസ്തീർണ്ണം നൽകുന്നു.
സോവിയറ്റ് കൊട്ടാരം അപൂർണ്ണമായി തുടരുന്നതിന് ശേഷം മോസ്കോയിൽ നിർമ്മിച്ച ഏറ്റവും വലിയ നീന്തൽക്കുളങ്ങളിലൊന്ന്.
ഡി-സ്റ്റാലിനൈസേഷൻ പ്രക്രിയയ്ക്ക് ശേഷം കൊട്ടാരത്തിന്റെ അടിത്തറ മോസ്ക്വാ പൂൾ ഓപ്പൺ എയർ നീന്തൽക്കുളമാക്കി മാറ്റി.